Asam asetat

Asam asetat, asam etanoat atau asam cuka adolah salah ciek senyawa organik nan barado dalam golongan asam karboksilat. Asam cuka punyo rumus empiris . Rumus iko acok ban ditulih dalam bantuka , , atau . Asam asetat pakek (disabuik asam asetat glasial) adolah cairan higroskopis indak barono, dan punyo titiak baku 16,7°C. Asam asetat adolah komponen utamo cuko (3–9%) salain aia. Asam asetat rasonyo asam jo bunyyo manyengat. Salain diproduksi untuak cuko konsumsi rumah tanggo, asam asetat juo diproduksi sabagai prekursor untuak senyawa lain takah polivinil asetat jo selulosa asetat. Meskipun digolongan sabagai asam lemah, asam asetat pakek basipaik korosif jo dapek manyebabkan iritasi pado kulik.

Asam asetat marupoan salah ciek asam karboksilat paliang sederhana, sasudah asam format. Larutan asam asetat dalam aia marupoan sabuah asam lamah, aratinyo hanyo terdisosiasi sabagian manjadi ion H+ jo . Asam asetat marupoan pereaksi kimia jo  bahan baku industri nan penting. Asam asetat digunoan dalam produksi polimer takah polietilena tereftalat, selulosa asetat, jo polivinil asetat, maupun babagai macam serat jo kain. Dalam industri makanan, asam asetat, dengan kode aditif makanan E260, digunoan sabagai pangatur kaasaman. Di rumah tanggo, asam asetat encer juo acok digunoan sabagai palunak air. Sabagai aditif makanan, asam asetat disatujui panggunoannya di banyak negara, tamasuk Kanada, Uni Eropa, Amerika Serikat, Australia, jo Selandia Baru.

Dalam satahun, kabutuhan dunia akan asam asetat mancapai 6,5 juta ton per tahun. 1,5 juta ton per tahun didapek dari hasil daur ulang, sisonya diparoleh dari industri petrokimia, tarutamo jo bahan baku metanol. Cuko adolah asam asetat encer, acok bana diproduksi malalui fermentasi jo oksidasi lanjutan etanol.

Tata namo 
Asam asetat marupoan namo trivial atau namo dagang dari senyawa iko, dan marupoan namo nan paliang dianjuran dek IUPAC. Namo iko barasa dari kato , nan aratinyo cuko. Namo sistematis dari senyawa iko adolah asam etanoat.

Asam asetat glasial marupoan namo trivial nan marujuak pado asam asetat nan bebas-aia (anhidrat). Disabuik baitu dek asam asetat bebas-aia mambantuk kristal saroman es pado 16,6 °C (61,9 °F), pado suhu saketek di bawah suhu ruang.

Rujuakan